க. இராஜசேகர்

க. இராஜசேகர் என்பவர் (K. Rajasekar) என்பவர் சென்னை உயர்நீதி மன்றத்தின் நீதிபதி ஆவார்.

இளமை
இராஜசேகர், ஆர். கந்தசாமி மற்றும் இலட்சுமிக்குட்டி தம்பதியரின் மகனாக 19 ஏப்ரல் 1975-ஆம் நாளன்று சென்னையில் பிறந்தார். இவர் 1992-ஆம் ஆண்டு மயிலாப்பூரில் உள்ள சாந்தோம் மேல்நிலைப் பள்ளியில் மேல்நிலைக் கல்வியை முடித்தார். பின்னர் மயிலாப்பூரில் உள்ள ஆர். கே. எம். விவேகானந்தா கல்லூரியில் வணிகவியல் இளங்கலைப் பட்டப் படிப்பினை முடித்தார். சென்னை டாக்டர் அம்பேத்கர் சட்டக் கல்லூரியில் சேர்ந்து, 1998-ஆம் ஆண்டு இளங்கலைச் சட்டப் பட்டம் பெற்றார். 1998-ஆம் ஆண்டு தமிழ்நாடு சட்டக் குழுமத்தில் உறுப்பினராகப் பதிவு செய்து சொத்துரிமை, குற்றவியல் விடயங்களில் வழக்கறிஞராகப் பயிற்சியினைத் தொடங்கினார்.

நீதிபதியாக
2011-ஆம் ஆண்டு மாவட்ட நீதிபதியாக நியமிக்கப்பட்ட இராஜசேகர், நாமக்கல், சேலம், சென்னை, திருநெல்வேலி, கோயம்புத்தூர் ஆகிய இடங்களில் பணியாற்றியுள்ளார். இதன் பின்னர் 23 மே 2023 அன்று சென்னை உயர்நீதிமன்றத்தின் கூடுதல் நீதிபதியாகப் பதவி உயர்வு பெற்று பணியாற்றி வருகிறார்.https://www.thehindu.com/news/national/tamil-nadu/madras-high-court-acting-chief-justice-t-raja-administers-oath-of-office-to-four-new-judges/article66883430.ece

மேற்கோள்கள்

பகுப்பு:சென்னை உயர் நீதிமன்ற நீதிபதிகள்